laion/Wikipedia-Exotic huggingface dataset:
צ'ורוג

צ'וּרוּג (בסרבית קירילית: Чуруг, בסרבית בכתב לטיני: Čurug) הוא כפר בסרביה השוכן במחוז באצ'קה הדרומי אשר בפרובינציית וויבודינה. האזכור הראשון לכפר הוא מ-1238 עת נשלט האזור על ידי בלה הרביעי, מלך הונגריה. ב-1542 נכבש האזור על ידי צבאותיו של סולימאן הראשון, סולטאן האימפריה העות'מאנית. במהלך מלחמת האימפריה העות'מאנית-הליגה הקדושה (1683–1699) חרב הכפר ונשרף כליל. לאחר המלחמה נכלל האזור בשטחי ממלכת הבסבורג מתוקף הסכם קרלוביץ. בראשית המאה ה-18 נבנה היישוב מחדש ונכלל בשטח הספר של הממלכה. במחצית השנייה של המאה ה-18 היגרו למקום משפחות רבות ממוצא סרבי והפכו לרוב ביישוב. בהמשך נשלט האזור על ידי האימפריה האוסטרו-הונגרית ולאחר מלחמת העולם הראשונה נכלל הכפר בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה. באפריל 1941 במהלך מלחמת העולם השנייה תקפה גרמניה הנאצית את יוגוסלביה והכניעה את צבאה תוך ימים אחדים. אזור באצ'קה נמסר לחזקת הונגריה. בינואר 1942 ערכו ההונגרים את הטבח בדרום באצ'קה ובמסגרתו רצחו כ-900 מתושבי הכפר, מרביתם סרבים ומקצת יהודים. לאחר המלחמה נכלל היישוב בשטח הרפובליקה הפדרלית הסוציאליסטית של יוגוסלביה והפך מרכז חקלאי אזורי. בראשית שנות ה-90 של המאה ה-20, לאחר התפרקות יוגוסלביה עבר צ'ורוג לחזקת סרביה. יהודים היגרו לכפר במחצית השנייה של המאה ה-19 ככל הנראה מהמרחב ההונגרי. ב-1880 עת מנתה הקהילה 96 נפשות הוקם בית הכנסת הקהילתי וככל הנראה גם חלקת בית עלמין יהודי. בהמשך, הוקם במקום בית הקהילה ובו שכנו מוסדות קהילתיים כגון חדר מזכיר הקהילה, שליח הציבור וחברה קדישא. ב-1900 מנתה הקהילה 222 נפשות שהיוו 2.34 אחוזים מכלל האוכלוסייה. לאחר מלחמת העולם הראשונה חלה ירידה הדרגתית במספר בני הקהילה. ב-1931 התגוררו בצ'ורוג 75 יהודים ובפרוץ מלחמת העולם השנייה מנתה הקהילה 50 נפשות. לאחר כיבוש יוגוסלביה הועבר אזור באצ'קה לחזקת הונגריה. כאמור, בינואר 1942 ערכו ההונגרים את הראצייה בדרום באצ'קה. כל בני הקהילה נעצרו ביחד עם תושבי הכפר הסרביים ונכלאו באסמים ומחסנים, ושם נורו או הורעבו למוות. גופותיהם הושלכו אל הנהר טיסה. ב-1950 הרסו השלטונות היוגוסלביים את מבנה בית הכנסת. נכון ל-2001 עמד המבנה אשר שימש כבית הקהילה על תילו. את חלקת בית העלמין היהודי בכפר לא ניתן היה לאתר במועד זה. מדיה וקבצים בנושא צ'ורוג בוויקישיתוף "צ'ורוג", באתר JewishGen (באנגלית) Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית) יהדות באצ'קה, באתר "יד ושם" נתוני אוכלוסין בצ'ורוג, באתר הלשכה המרכזית לסטטיסטיקה של סרביה, אוחזר ב-14 ביולי 2018 (באנגלית). הקהילה היהודית בצ'ורוג, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 287. צילום בית הקהילה (2001), באתר המרכז לאמנות יהודית. אתרי מורשת יהודית בסרביה, באתר jewish-heritage-europe.eu (באנגלית).
כדוריד באולימפיאדת ברצלונה (1992)

אולימפיאדת 1992 נערכה בברצלונה, ספרד. תחרויות הכדוריד נערכו בין ה-27 ביולי ל-8 באוגוסט. זו הייתה תחרות כדוריד השביעית במשחקים האולימפיים. בתחרות השתתפו 292 ספורטאים (179 גברים ו-113 נשים) מנבחרות גברים ונשים. המשחקים נערכו מספר אולמות וגמר גרמים התקיימו בפלאו סן ז'ורדי. נבחרת חבר המדינות (חבר המדינות) זכתה במדליית זהב בתחרות הגברים ונבחרת קוריאה הדרומית (קוריאה הדרומית) זכתה בתחרות הנשים. בעקבות התפרקות ברית המועצות, איחוד גרמניה ופירוק יוגוסלביה נערכו בהתאם שינויים בהעפלות של הנבחרות. בתחרות הגברים 8 נבחרות העפילו בהתאם לתוצאות אלופת העולם בכדורדי 1990. ספרד העפילה כנבחרת המארחת ובנוסף לכך העפילו נציגי היבשות (מצרים, קוריאה הדרומית וברזיל בהתאם). 12 נבחרות חולקו ל-2 בתים בהם נערכו משחקים בשיטת ליגה. שתי נבחרות מכל בית העפילו למשחקי הגמר בשיטת פלייאוף. בתחרות הנשים 3 נבחרות העפילו בהתאם לתוצאות אליפות העולם בכדוריד נשים 1990. גם הנבחרת המארחת העפילה ישירות. קוריאה הדרומית העפילו כאלפוה אולימפית מכהנת. דרך מוקדמות העפילו נציגי היבשות (ניגריה וארצות הברית בהתאם). הקבוצות חולקו ל-2 בתים. שתי נבחרות מכל בית העפילו למשחקי הגמר בשיטת פלייאוף. כדוריד באולימפיאדת ברצלונה - גברים, באתר Sports-Reference (באנגלית) כדוריד באולימפיאדת ברצלונה - נשים, באתר Sports-Reference (באנגלית)
הפועל כרמיאל (כדורגל חופים)

הפועל "דניאל סולומון" כרמיאל היא קבוצת כדורגל חופים מהעיר כרמיאל, המשחקת בליגת "בנק יהב" בכדורגל חופים. הקבוצה מנציחה את בן העיר, דניאל סולומון, שנפטר בנסיבות טרגיות בגיל 16 בלבד.[דרושה הבהרה] ההנצחה בשם הקבוצה נקראת על שמו (כפי שמופיע בסמל הקבוצה). כמו כן, מנכ"ל הקבוצה הוא אביו של דניאל, אלי סולומון. הכינוי שנדבק לקבוצה הוא "עיר החולות והמחולות" בזכות פסטיבל המחולות המפורסם בעיר כרמיאל וההצלחה בליגת כדורגל החופים. יו"ר הקבוצה ומייסדה הוא נתנאל הררי, מייסד עמותת "למען הספורט בכרמיאל" ומנהל תוכנית "מגרשים מוארים" בעיריית כרמיאל. הפועל כרמיאל נוסדה בשנת 2015, אך כבר בעונתה הראשונה בכדורגל חופים סיימה במקום האחרון בבית, נקלעה למשחקי פלייאוף הירידה וירדה ליגה. למרות זאת, עונה לאחר מכן שיחקה גם כן בליגה הבכירה וסיימה במקום השלישי בבית שלה, מה שהוביל אותה למשחקי רבע הגמר שם פגשה את בני יהודה "ניצן", במשחק שבו הפסידה כרמיאל בתוצאה 10–2, ובכך סיימה הקבוצה את דרכה באותה העונה. בעונת 2017 הצליחה כרמיאל להשתלב למשחקי רבע הגמר, כשהיא מסיימת במקום הרביעי והאחרון שמוביל לשלבים המכריעים. בשלב רבע הגמר שיחקה נגד עירוני "שוורץ הום" ראש העין וגברה עליה בתוצאה 2–4 לאחר שצירפה לשורותיה לאותו המשחק את שחקן כדורגל החופים הפורטוגלי, מאדג'ר, הנחשב לאחד מהגדולים ביותר בהיסטוריה של הענף. באותו המשחק כבש צמד. בשלב חצי הגמר פגשה את אלופת הליגה בעונה החולפת, בני "פלפלה" כפר קאסם, שהפסידה לה 6–3, סיימה את דרכה באותה העונה ולמעשה זה היה ההישג הגדול ביותר בתולדות הקבוצה. בעונת 2018 כרמיאל העפילה מהמקום השני בבית א' כשמאזנה עומד על ארבעה ניצחונות והפסד אחד. בשלב רבע הגמר כרמיאל פגשה את ראש העין, במשחק ששיחזר את אותו רבע הגמר מהעונה החולפת. גם במשחק זה הצליחה כרמיאל לגבור על ראש העין והפעם בתוצאה 3–5. שלב חצי הגמר זימן לכרמיאל את אותו המסלול כמו בעונה החולפת, כשהיא פגשה יריבה מוכרת בדמותה של בני "פלפלה" כפר קאסם וסיימה את מפגש זה בהפסד 6–3, בדומה לעונה הקודמת, ומשום כך סיימה את השתתפותה בליגה באותה העונה. בעונת 2019 יכולותיה של כרמיאל התדרדרו, כשאת שלב הבתים סיימה במקום האחרון בבית ב', כשהיא לא משיגה ולו נקודה אחת בלבד. בעקבות זאת, היא נגררה לפלייאוף הירידה, כשבחצי הגמר הפסידה לקבוצה החדשה בליגה, בית"ר "מילק" מעלה אדומים בפנדלים 2–1, לאחר שכבר הובילה על מעלה אדומים בתוצאה 0–3, במשחק שבתום הזמן החוקי הסתיים בתוצאה 6–6. במשחק הגמר של פלייאוף הירידה שיחקה כרמיאל נגד "מסעדת חוף מנדרין" תל אביב במשחק מכריע. במשחק זה, ניצחה כרמיאל את תל אביב בתוצאה 2–7, וכתוצאה מכך נשארה עונה נוספת בליגה. בסגל הקבוצה לאורך השנים שיחקו בה שחקנים מוכרים, כשבעונת 2016 שיחקו בשורותיה יקיר שינה, לירון פרטוק (ששימש כמאמן שחקן באותה העונה), קובי בדש, ניסן ספיר ובן ויצמן. בעונת 2017 שיחקו מאדג'ר הפורטוגלי, שרון גורמזנו, עומר הלוי ודור הלוי. בעונת 2018 שיחקו בקבוצה אורן פרטוק, אסף רז, אליחי צברי, אלון לוי ושלושת שחקני נבחרת פורטוגל: מאדג'ר, נונו בלכיור ורוי קוימברה. בעונת 2019 שיחקו בקבוצה שחקני נוער לצד שחקנים ותיקים, כשבארבעת המשחקים האחרונים של הקבוצה, כרמיאל נהנתה משירותיו של השוער, אליוט, בנוסף לריקרדיניו הפורטוגלי. סגל לאליפות ליגת בנק יהב בכדורגל חופים לעונת 2019 מאמן: נמרוד קוסטיקה בעלים ויו"ר: נתנאל הררי הליגה הישראלית בכדורגל חופים מקום שלישי: 2017 קבוצת כדורגל החופים הפועל כרמיאל באתר כרמיאלי כל העיר מאחוריה: הכירו את הפועל כרמיאל, באתר ONE‏, 13 במאי 2018 נותנת חסות חדשה להפועל כרמיאל: יהלומית פרץ, באתר ONE‏, 3 ביוני 2018
פול נלן

פול נֶלֶן (באנגלית: Paul Nehlen; נולד ב-9 במאי 1969) הוא פוליטיקאי ואיש עסקים אמריקאי המאמין בעליונות לבנה. נלן התמודד בבחירות המוקדמות של המפלגה הרפובליקנית במחוז הראשון של מדינת ויסקונסין, אך הובס. נלן נולד במדינת אוהיו, והוא גר בדֶלוַן, ויסקונסין מאז 2014. נלן מחזיק באמונות של הימין האלטרנטיבי, עליונות לבנה, ואנטישמיות. נלן תמך ברוי מור בבחירות המיוחדות של הסנאט של ארצות הברית בדצמבר 2017. לעיתים קרובות, נלן משתמש בביטוי: ”זה בסדר להיות לבן.“ בטוויטר, נלן טען כי ארי כהן, עורך דין לזכויות האזרח, חייב להמיר את דתו לנצרות כדי ”למלא חור בגודל של ישו” בלִבו. נלן אמר שהוא קרא ספר אנטישמי בשם ”תרבות של ביקורת” ושיבח אותו. הוא צייץ אימרת כנף ”הגוים יודעים” הביטוי הזה מתייחס לתאוריית קשר אנטישמית. בהודעה שהוא כתב לוושינגטון פוסט, נלן אמר: “אני דוחה שקוראים לי ׳תומך של עליונות לבנה׳ כי תמיכת באנשים לבנים היא לא תמיכת בעליונות לבנה אלא אם כן תמיכת ביהודים היא תמיכת בעליונות יהודים.” נלן צייץ תמונה שבה ראיין ורנדי ברייס, שהוא מועמד אחר לאותו המושב, מופלות ממסוק; התמונה הזאת מתייחסת לטיסות מוות, מצב של הוצאה להורג יריבים פוליטיים. אתר האינטרנט הרשמי של פול נלן Stack, Liam (11 באפריל 2018). "Paul Ryan Is Leaving. Who's Running for His Seat?" [פול ראיין מתפטר. מי מתמודד על מושבו?]. The New York Times (באנגלית). נבדק ב-14 ביולי 2018. {{cite news}}: (עזרה) Miller, S.A. (29 במרץ 2016). "Businessman Paul Nehlen to challenge Paul Ryan from right in primary - Says he's 'had it' with House speaker betraying conservatives" [איש העסקים פול נלן יקרא תיגר על פול ראיין מן הימין – טוען שהוא כועס בגלל שיושב ראש בית הנבחרים בוגד בשמרנים]. Washington Times (באנגלית). נבדק ב-14 ביולי 2018. {{cite news}}: (עזרה) Guttman, Nathan (26 בדצמבר 2017). "Paul Nehlen, Paul Ryan's 'Alt-Right' Opponent, Goes On 'Shekel-For-Hire' Rant" [פול נלן, היריב מן הימין הקיצוני של פול ראיין, מתבטא בכעס על ”שקלים להשכרה”]. The Forward (באנגלית). נבדק ב-14 ביולי 2018. {{cite news}}: (עזרה) "Alleged White Nationalist Tied to President Trump and Roy Moore Challenging Paul Ryan" [תומך של עליונות לבנה עם קשרים לנשיא טראמפ ולרוי מור קורא תיגר על פול ראיין]. Christian Post (באנגלית). 27 בדצמבר 2017. נבדק ב-14 ביולי 2018. {{cite news}}: (עזרה) "Meet the White Nationalist Who Wants to Replace House Speaker Paul Ryan" [פיגשו את תומך העליונות הלבנה שרוצה להחליף את יושב ראש בית הנבחרים פול ראיין]. Haaretz (באנגלית). Haaretz. 2 בינואר 2018. נבדק ב-14 ביולי 2018. {{cite news}}: (עזרה) "Neo-Nazis celebrated Republican Paul Nehlen's endorsement of an anti-Semitic book" [נֵאוֹ–נאצים חוגגים את התמיכה של פול נלן בספר אנטישמי]. Newsweek (באנגלית). 27 בדצמבר 2017. נבדק ב-14 ביולי 2018. {{cite news}}: (עזרה) Weigel, David (27 בדצמבר 2017). "Ryan's 'pro-white' primary foe denounced by Breitbart after his anti-Semitic tweets" [ברייטברט מוקיע יריב של ראיין בבחירות המוקדמות אחרי ציוצים אנטישמיים]. וושינגטון פוסט (באנגלית). נבדק ב-14 ביולי 2018. {{cite news}}: (עזרה) "Bannon-backed candidate advocates murdering Paul Ryan with a fascist 'death flight'" [מועמד תומך בהריגת פול ראיין עם ”טיסה מוות” פשיסטית]. RawStory (באנגלית). 20 בדצמבר 2017. נבדק ב-14 ביולי 2018. {{cite news}}: (עזרה)
חלקיק מהיקום

"חלקיק מהיקום" (ברוסית: Части́ца Вселе́нной) הוא סדרת טלוויזיה רוסית משנת 2017 בבימויה של אליונה זוואנצובה. הסדרה שודרה מ-9 ועד ל-12 באפריל 2018 בערוץ הראשון ברוסיה. חלק מצילומי הסרט נערכו במרכז להדרכת טייסי חלל בעיר הכוכבים במחוז מוסקבה שבניהול תאגיד החלל הפדרלי של רוסיה. הסדרה מתארת את ההשפעה האישית והפסיכולוגית כמו גם ההשלכות הבלתי נמנעות של הטיסה לחלל. שנת 2016, רוסיה, מרכז ההדרכה לקוסמונאוטים במחוז מוסקבה. לקראת שיגור צוות לתחנת החלל הבינלאומית צוות של טייסי חלל בינלאומיים (שלושה רוסים ושני אסטרונאוטים אמריקאים), מתכוננים לטיסה, תחת פיקודו של גנאדי יאשין. האסטרונאוטים מתחילים לעבוד בתוככי חללית משודרגת ומבצעים משימות מדעיות שונות ויותר ממאה שבעים ניסויים, לרבות משימת עגינה וביצוע חיבור ייחודי של מודול מחקר חדש. במהלך ההכנות לטיסה, לפתע מתברר כי בין אנשי הצוות ישנה "פצצת זמן" פסיכולוגית: לחברי הצוות קשיים פסיכולוגיים אישיים, אשר עלולים לאיים לא רק את על המשימה בעלת החשיבות הלאומית, אלא גם על חייהם שלהם. הפסיכולוג-הקוסמונאוט אלכסיי שוטוב חושב שהוא מצליח בזכות כישרונו המקצועי לעלות על הגורם לחוויות הרגשיות של טייסי החלל ומנסה לתקן את הבעיה, אלא שהוא לא יודע את כל הפרטים... ויקטוריה איסאקובה — נאדז'דה קמאנינה, רעייתו של אנדריי אלכסיי מקארוב — אנדריי קמאנין, קוסמונאוט רוסי, חברת בצוות טיסה לתחנת החלל הבינלאומית, איש עסקים בעברו, עובד בתחום אופטיקת חלל וכבר 8 שנים עובד בתאגיד החלל סרגיי פוסקפאליס — גנאדי יאשין, קולונל, טייס חלל ומפקד צוות הטיסה אלכסיי אגרנוביץ' — אלכסיי שוטוב, פסיכולוג מרכז ההדרכה אנה מיכאלקובה — לריסה יאשינה, רעייתו של גנאדי ולדימיר יאגליץ' — טימור קוטוביך, קוסמונאוט רוסי וחבר בצוות הטיסה, בן למשפחת טייסי חלל יאנה גלאדקיך — אולגה קוטוביך, רעייתו של טימור אלכסנדרה בורטיץ' — כריסטינה יאשינה, בתם של לריסה וגנאדי סרגיי פוחודאייב — דנייל קמאנין, בנם של אנדריי ונאדז'דה ילנה סמירנובה — אנה פאבלובנה, אמו של טימור יאנה סקסטה — מייגן רייט אסטרונאוטית אמריקאית, חברה בצוות הטיסה קזימיר ליסקה — ניל ספנסר, אסטרונאוט אמריקאי, חבר בצוות הטיסה "חלקיק מהיקום", במסד הנתונים הקולנועיים IMDb (באנגלית) חלקיק מהיקום: מי הוא מי בסדרה. בכורת העונה // כתבה ברוסית באתר "הערוץ הראשון", 4 באפריל 2018 קדימון הסדרה בערוץ היוטיוב של ערוץ 1 הרוסי פרק הבכורה בערוץ היוטיוב של ערוץ 1 הרוסי
יחסי ניז'ר–סין

יחסי ניז'ר–סין הם יחסי החוץ שבין רפובליקת ניז'ר לבין הרפובליקה העממית של סין. הרפובליקה העממית של סין כוננה יחסים דיפלומטיים עם ניז'ר ב-20 ביולי 1974. ב-19 ביוני 1992, ממשלת המעבר הניז'רית הכריזה על כינון היחסים הדיפלומטיים עם טייוואן. לאור הכרזה זו, ממשלת סין הודיעה על השעיית היחסים הדיפלומטים עם ניז'ר ב-30 ביולי באותה השנה. ב-19 באוגוסט 1996, שתי המדינות חידשו את היחסים הדיפלומטיים שביניהן. סגן יו"ר הוועדה של הקונגרס העממי הלאומי, ג'י פנגפיי ביקר בניז'ר בדצמבר 1978. שר המסחר הסיני, ליו יה ביקר בניז'ר בינואר 1987. שר הגאולוגיה ומשאבי המינרלים, ג'ו שון ביקר בניז'ר בפברואר 1990. סגן ראש הממשלה ושר החוץ הסיני, צ'יאן צ'יצ'ן ביקר בניז'ר בינואר 1997. סגן שר החוץ הסיני, יאנג וונצ'אנג ביקר בניז'ר ביוני 2002. סגן ראש מחלקת הקישור הבינלאומי של הוועד המרכזי של המפלגה הקומוניסטית הסינית ביקר בניז'ר בספטמבר 2002. מייצג שר סחר החוץ ושיתוף הפעולה הכלכלי הסיני ביקר בניז'ר בספטמבר 2002. יו"ר המועצה הצבאית העליונה וראש המדינה הניז'רי ביקר בסין בספטמבר 1977 ובמאי 1984. יו"ר הוועדה הלאומית לפיתוח וחברה ביקר בסין ביולי 1983. שר החוץ הניז'רי ביקר בסין ביולי 1990. יו"ר מועצת המצדדים הניז'רי באוגוסט 1996. נשיא ניז'ר ביקר בסין במאי 1997. שר החוץ הניז'רי ביקר בסין ביוני 1999 ושוב במאי 2002 על מנת להשתתף בטקס פתיחת הקונסוליה הניז'רית בגואנגג'ואו. הנשיא טנג'ה ביקר בסין ביוני 2001. במהלך העשור הראשון של המאה ה-21, כ-37 חברות סיניות מימנו פרויקטים ברחבי ניז'ר. פרויקטים אלו עסקו בעיקר בפיתוח מכרות האורניום בשנת 2006, בניית הגשר השני על פני נהר ניז'ר,שמיטת חובות בסך 12 מיליון דולר אמריקאי בשנת 2001, ופיתוח התשתיות, הצינורות ובתי הזיקוק במדברי סהרה. בפברואר 2015, שר החוץ ושיתוף הפעולה בניז'ר פגש את שר החוץ של הרפובליקה העממית של סין. שני השרים דנו על הסיוע של סין בייצור נפט בניז'ר. כמו כן, שר החוץ הסיני ציין כי סין תהיה פעילה בפיתוח המדינה. מאז כינון היחסים הדיפלומטיים בין המדינות, סין שלחה 17 צוותים רפואיים אל ניז'ר. וב-31 במרץ 2015, השגרירות הסינית בניז'ר תרמה מכונת אטריות לקרן צדקה מקומית בניז'ר, בתקווה לסייע לעוני בניז'ר. באפריל באותה השנה, ממשלת סין סיפקה לניז'ר למעלה מעשרת אלפים משאבות מים, חלקי חילוף ומכונות לייצור מזון. ניז'ר מיוצגת בסין על ידי שגרירות שהיא מחזיקה בבייג'ינג, בירת המדינה. סין מיוצגת בניז'ר על ידי שגרירות שהיא מחזיקה בניאמיי, בירת המדינה. מדיה וקבצים בנושא יחסי ניז'ר–סין בוויקישיתוף יחסי המדינות, באתר china.org.cn China.AidData.org, china.aiddata.org projects 256, aiddatachina.org (באנגלית) projects 135, aiddatachina.org (באנגלית) projects 2380, aiddatachina.org (באנגלית) “中国帮助尼日尔圆了石油梦！”, ne.chineseembassy.org 第一附属医院第18批援助非洲尼日尔医疗队出征-- 学院(部门)新闻, www.gxmu.edu.cn 驻尼日尔使馆向尼“援助贫困家庭”基金会赠送一批磨面机, ne.chineseembassy.org 驻尼日尔大使石虎出席中国政府援尼水泵交接仪式, ne.chineseembassy.org "Embassy of Niger in Beijing, China - Embassy WorldWide". Embassy WorldWide (באנגלית בריטית). נבדק ב-2018-07-14. "Chinese Embassy in Niamey, Niger - Embassy WorldWide". Embassy WorldWide (באנגלית בריטית). נבדק ב-2018-07-14.
הרכבות הפולניות הממלכתיות

הרכבות הפולניות הממלכתיות (בפולנית: Polskie Koleje Państwowe SA; בקיצור: PKP SA) היא חברת הרכבות הממשלתית בפולין. החברה עברה מספר גלגולים לאורך השנים כאשר בארגון האחרון משנת 2001 החברה מהווה את החברה הדומיננטית בקבוצת פ.ק.פ, ואחראית לניהול כל החברות האחרות בקונגלומרט זה. לאחר שפולין זכתה בעצמאות ב-11 בנובמבר 1918 קיבלה הממשלה הפולנית לידה מערכת של מסילות ברזל שהיו קודם לכן בשליטת האימפריה הרוסית וגרמניה. לצורך ניהול של מערכת הרכבות הוקמה מחלקת הרכבות במשרד התקשורת והתאגיד שהיה אחראי על ניהול הרכבות נקרא הרכבת הפולנית הממלכתית. בדצמבר 1918 החל המרד הפולני הגדול. המורדים השתלטו על מערכת הרכבות שהייתה בשליטת פרוסיה. בשנת 1921 הסתיימה ההשתלטות על מערכת הרכבות הפרוסית. לאחר הסיום המלחמה הפולנית-סובייטית עם ניצחון פולין התברר כי נגרם נזק גדול על ידי הסובייטים בעת נסיגתם. במקביל, היחסים המתוחים עם ליטא באותה תקופה הובילו להידרדרות במערכת הרכבות באזור זה. הרכבת הפולנית קיבלה לידה את מערכת הרכבות בשלזיה העליונה ב-1922. באותה שנה הוחלט לחלק את הרכבת הפולנית ל-9 אזורים מנהליים. חוסר היציבות הכלכלית שפקד את פולין בשנות ה-30 הוביל לקיצוץ תקציבי פיתוח. החל מ-1937 נרשמה עלייה בכמות המשא המובלת ברכבת כמו גם בהכנסות שלה. מדיה וקבצים בנושא הרכבות הפולניות הממלכתיות בוויקישיתוף אתר האינטרנט הרשמי של הרכבות הפולניות הממלכתיות (בפולנית) הרכבות הפולניות הממלכתיות, ברשת החברתית פייסבוק הרכבות הפולניות הממלכתיות, ברשת החברתית אקס (טוויטר) הרכבות הפולניות הממלכתיות, ברשת החברתית אינסטגרם הרכבות הפולניות הממלכתיות, ברשת החברתית LinkedIn ערך זה הוא קצרמר בנושא פולין ובנושא רכבות. אתם מוזמנים לתרום לוויקיפדיה ולהרחיב אותו.
יחסי לאוס–פקיסטן

יחסי לאוס–פקיסטן הם היחסים הבילטרליים בין המדינות פקיסטן ולאוס. בין המדינות יחסים ידידותיים, והן משתפות פעולה לקידום אינטרסים משותפים בתחומי הפוליטיקה, המסחר והכלכלה. ב-2004, ראש ממשלת פקיסטן, זאפרולה ג'מאלי, ביקר בלאוס בהזמנת ראש ממשלת לאוס, באונהנג ווראצית'. שתי המדינות אישרו מחדש את מחויבותן ליישום המטרות והעקרונות של האו"ם בנושאי היחסים הבילטרליים ואת מאמציהן ליישוב מחלוקות וקונפליקטים מסביב לעולם בדרכי שלום. ראש ממשלת פקיסטן, פרבז מושארף ביקר בלאוס בשנת 2012 ונכח באספת איגוד מדינות דרום-מזרח אסיה. שווי הסחר בין שתי המדינות עומד על הערכה של 10 מיליון דולרים בשנה. סטודנטים רבים מלאוס לומדים באוניברסיטאות פקיסטניות. לפקיסטן שגרירות בלאוס, בעיר ויינטיאן. "PR:Pakistan – Laos Bilateral Relations". Dawn News, Vientiane, LAO. נבדק ב-2012-11-01. "PDR: Brief on Pakistan – Laos Bilateral Relations". The Embassy of Pakistan, Vientiane, LAO. נבדק ב-2015-11-01.
עכשיו זה אחרת

"עכשיו זה אחרת" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-27 ביוני 2018, כסינגל החמישי שלה בשנה הזו, על ידי חברת התקליטים אבי גואטה הפקות בע"מ. השיר הגיע למקום השני במצעד של מדיה פורסט, והשלישי במצעד של רדיו אמצע הדרך. השיר נכתב על ידי אבי אוחיון, הולחן על ידי אוחיון ומתן דרור והופק על ידי דרור גם כן. השיר הוא מעין בלדת פופ המספרת בתוכה סיפור על שברון לב במערכת יחסים, והיא משלבת בתוכה גם את סגנון הים-תיכוני. על השיר אמרו מאקו כי: "בשיר זה, שרית חדד חושפת בפנינו את הצד הפגיע שלה, כשהיא מתמודדת עם שיברון לב ומנסה לתקן את מערכת היחסים שלה". הווידאו קליפ הנלווה שיצא לשיר מכיל בתוכו גם את מילותיו, והוא מציג בתוכו הנפשות של שעון בכמה צבעים שונים. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל. נכון ל-25 באוגוסט 2018, מונה הצפיות של הקליפ עומד על כ-3 מיליון צפיות. סרטון השיר "עכשיו זה אחרת" באתר יוטיוב עכשיו זה אחרת, יוסי חרסונסקי SaritHadadOfficial (2018-06-27), שרית חדד - עכשיו זה אחרת, נבדק ב-2018-07-14 SaritHadadOfficial, YouTube אבי גואטה הפקות בע"מ, באתר www.facebook.com Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il(הקישור אינו פעיל) שרית חדד – עכשיו זה אחרת, באתר ‏מאקו‏, 28 ביוני 2018 אייל גולן, פבלו רוזנברג ופאר טסי עושים מתוק בנשמה, באתר הארץ, 9 ביולי 2018 אוהבים מוסיקה. שומרים על המוסיקה, באתר אקו"ם
מוזיאון ארבוני

מוזיאון אֶרֶבּוּנִי (בארמנית: Էրեբունի թանգարան, הגייה: ארבונו ט'אנגאראן) נוסד בשנת 1968. הפתיחה של המוזיאון תוזמנה לחפוף עם חגיגות 2750 שנה לירוואן. המוזיאון עומד לרגלי גבעת ארין ברד, עליה עומד מבצר ארבוני האוררטו, מאז 782 לפני הספירה. חפירות התבצעו בעיר-מצודה, חלקים ממנה שוקמו וחוזקו, והמבצר הפך למוזיאון. כיתוב קיר בכתב יתדות מעיד כי העיר נבנתה על ידי ארגישטי מלך אוררטו ב-782 לפני הספירה. רובו של המבצר נבנה מלבני גלם. המצודה הייתה מוקפת חומות חזקות אשר במספר מקומות נבנו בשלוש שורות. המקדש לאל חאלדי תפס מקום חשוב בתוך המבצר. קירות המקדש היו מעוטרים עם מספר רב של ציורי קיר. ארכאולוגים מצאו כלי אחסון יין ענקיים קבורים באדמה. גלגלי קרמיקה, ופריטים אחרים המשמשים בחיי היום יום. יש אוסף גדול של חפצים, צנצנות, צמידי ברונזה, זכוכית, חרוזי אגת ועוד דברים רבים אחרים המלמדים על החיים במצודה, ועל הטעמים וההרגלים של תושביה. הבניין של המוזיאון מחזיק 12,235 מיצגים, מתקופות רבות, החל מתקופת האוררטו, וכן מהתקופה ההלניסטית, והתקופה הארמנית המוקדמת. המוזיאון, שהפך למרכז חשוב בחקר היסטוריית האוררטו, נבנה על ידי האדריכלים בגהדסאר ארזומניאן ושמאבון אזאטיאן, והפסל א. הרוטיוניאן. יש למוזיאון שני סניפים בשנגאביט וקארמיר בלור, עם 5,288 ו-1,620 פריטים בהתאמה במלאי. גאג'יק גיורג'יאן הוא מנהל המוזיאון מאז 2009. מוזיאון ארבוני מדיה וקבצים בנושא מוזיאון ארבוני בוויקישיתוף אתר האינטרנט הרשמי של מוזיאון ארבוני Erebuni Museum, Armenian Heritage "Erebuni" Historical & Archaeological Museum-Reserve, Museums of the World 2018 a jubilee year for Erebuni Archaeological Museum-Reserve, Yerevan 2800, 06 May 2018
סרגיי קולוטובקין

סרגיי ויקטורוביץ' קולוטובקין (ברוסית: Серге́й Викторович Колотовкин; נולד ב-28 בספטמבר 1965, מגניטוגורסק) הוא כדורגלן עבר סובייטי ורוסי ומאמן. קולוטובקין החל את קריירת הכדורגל שלו במועדון הנוער של קבוצת מטאלורג והיה גם חבר בהרכב נבחרת הנוער של ברית המועצות. ב-1982 נשלח לבית הספר לכדורגל מספר 62 בלנינגרד ושיחק במועדון הכדורגל זניט לנינגרד, תחת המאמן פאבל סאדירין. הוא שיחק בליגת העל הסובייטית, תחילה במדי זניט ולאחר מכן בצסק"א, עמה זכה באליפות ברית המועצות בעונת 1990 וזכה עמה גם בגביע הסובייטי בכדורגל בעונת 1990/1991. הוא שיחק גם בליגת העל הרוסית בכדורגל במדי צסק"א ובקבוצות דינמו מוסקבה, טיומן וברוסטלמאש. בעונת 1993/1994 הצטרף לבית"ר ירושלים מליגת העל הישראלית כשבהמשך עבר להפועל צפרירים חולון. בתום העונה חזר לרוסיה. בשנת 2002 פרש ממשחק פעיל. הוא שיחק במדי נבחרת רוסיה בכדורגל בשני משחקים בלבד בשנת 1992 — במשחקים נגד איסלנד וספרד. מרבית קבוצות הכדורגל שסרגיי אימן היו קבוצות מליגת הכדורגל המקצוענית של רוסיה, השלישית בחשיבותה, כדוגמת קבוצת ראוטוב ו"זבזדה סרפוחוב", או קבוצות חובבניות כדוגמת "סטוליצה" מליגת הכדורגל החובבנית של רוסיה, שפורקה בעונת 2015. אליפות ברית המועצות: 1991 גביע ברית המועצות: 1991 מדיה וקבצים בנושא סרגיי קולוטובקין בוויקישיתוף סרגיי קולוטובקין, באתר Transfermarkt סרגיי קולוטובקין, באתר Soccerway סרגיי קולוטובקין, באתר National Football Teams סרגיי קולוטובקין, באתר FootballDatabase.eu פרופיל המאמן, באתר Transfermarkt
המקהלה הקאמרית הישראלית - טבעון

המקהלה הקאמרית הישראלית - טבעון היא מקהלה ישראלית, אשר בסיסה הוא בקריית טבעון. היא נוסדה בשנת 1974 ומונה כ-45 זמרים וזמרות מצפון הארץ. המנצחת על המקהלה, מאז שנת 1996 הייתה יעל וגנר-אביטל. לאחר פרישתה לגמלאות ב-2019, מונה איתי ברקוביץ למחליפה בתפקיד. בשנת 2022 התמנה דור מגן לנצח על המקהלה, והוא מנצחה הנוכחי. נוסדה ב-1974 על ידי פרופ' יוסף כצנלסון, תושב קריית טבעון ומונה 45 זמרים, אנשי טבעון וסביבתה. המנצחים על המקהלה, קודם ליעל וגנר-אביטל, היו גידי חצור, יהונתן בר און, מלכה סברדלוב, יואל סיון, לאה סילבר. המקהלה מוגדרת כעמותה, והועד הנבחר מנהל אותה על בסיס התנדבותי. חזרות שבועיות מתקיימות בקונסרבטוריון בקריית טבעון ונתמכת על ידי המתנ"סים של קריית טבעון ומשרד המדע, התרבות והספורט. בהופעותיה הרבות המקהלה הופיעה בצוותא עם התזמורת הפילהרמונית הישראלית, התזמורת הקאמרית הישראלית, תזמורת הבארוק ירושלים ועם מקהלות ותזמורות זרות. הרפרטואר כולל א-קפלה ואורטוריות מתקופת הרנסאנס והבארוק, מוזיקה קלאסית, מוזיקה רומנטית, מוזיקה בת-זמננו, מוזיקה ישראלית ושירי עמים. המקהלה מבצעת מוזיקה אשר עובדה במיוחד עבורה על ידי המלחינים גיל שוחט, דב כרמל וערן דינור. משנות קיומה, הופיעה המקהלה בפסטיבלים מרכזיים כגון פסטיבל אבו גוש, ב"פסטיבל ווקאליזה" בעכו ובפסטיבל "החג של החגים" בחיפה. המקהלה שרה עם התזמורת הסימפונית חיפה בהפקה קונצרטית של המחזמר "שלמה המלך ושלמי הסנדלר", בהפקה של אופרות וקונצרטים עם הסינפונייטה הישראלית באר שבע. המקהלה הקאמרית של קריית טבעון ארחה את מקהלת קאליו מפינלנד, את תזמורת ה"קאמרטה אקדמיקה זלצבורג", את מקהלת "פרייבורגר קנטטה" מפרייבורג גרמניה ואת מקהלת "היינריך שיץ" מבזנסון מצרפת וביצעה עמן סדרת קונצרטים. בינואר 2014 המקהלה קיימה שמונה קונצרטים בגרמניה ובשויץ. באוגוסט 2015 ביצעה המקהלה שורת קונצרטים בהלסינקי, פינלנד עם מקהלה מקומית. בדצמבר 2017 המקהלה השתתפה בפסטיבל החזן והמלחין לואי לבנדובסקי בברלין. באפריל 2018 הופיעה המקהלה, בשיתוף מקהלת משגב, מקהלה ותזמורת מקומיות, בערים פרייבורג ופילינגן שבדרום גרמניה. המקהלות והתזמורת ביצעו את האורטוריה המפורסמת אליהו של פליקס מנדלסון-ברתולדי. חודש לאחר מכן המקהלות והתזמורת הופיעו עם "אליהו (אורטוריה)" בחיפה, במעלות-תרשיחא ובהרצליה. אתר האינטרנט הרשמי של המקהלה הקאמרית הישראלית - טבעון המקהלה הקאמרית הישראלית - טבעון, ברשת החברתית פייסבוק המקהלה הקאמרית הישראלית- טבעון בביצוע "אורטוריה אליהו מנדלסון" (2018), סרטון באתר יוטיוב כתנות פסים של מיכאל וולפה, בביצוע המקהלה הקאמרית הישראלית - טבעון, בנצוח דור מגן ובלווי פסנתר של עירית שומן, סרטון באתר יוטיוב (אורך: 1:46) המקהלה, באתר האינטרנט של המקהלה המקהלה הקאמרית של טבעון, באתר "במה - נותנים במה לתרבות" מפגש מקהלות מהסוג הצפוני, באתר האינטרנט של רשת המתנ"סים בקריית טבעון, 20 באוקטובר 2014 טבלת קונצרטים, באתר האינטרנט של המקהלה